# இலித்தியம் புளோரைடு



**இலித்தியம் புளோரைடு** (*Lithium fluoride*) என்பது LiF என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது நிறமற்ற திடப்பொருளாகும். படிக அளவு குறையும்போது வெள்ளை நிறமாக மாறுகிறது. இதன் கட்டமைப்பு சோடியம் குளோரைடுக்கு ஒப்பானது, ஆனால் தண்ணீரில் மிகவும் குறைவாக கரையும். இலித்தியம் புளோரைடு முக்கியமாக உருகிய உப்புகளின் ஓர் அங்கமாகப் பயன்படுத்தப்படுகிறது. இலித்தியம் மற்றும் புளோரின் இரண்டும் இலேசான தனிமங்களாகவும் புளோரின் அயனி அதிக வினைத்திறன் கொண்டதாகவும் இருப்பதால், தனிமங்களிலிருந்து இலித்தியம் புளோரைடு உருவாகிறது. பெரிலியம் ஆக்சைடுக்கு அடுத்தபடியாக நிறைக்கு எதிராக உயர்ந்த அளவு ஆற்றலை இச்சேர்மம் வெளியிடுகிறது.  

## தயாரிப்பு
இலித்தியம் ஐதராக்சைடு அல்லது இலித்தியம் கார்பனேட்டுடன் ஐதரசன் புளோரைடைச் சேர்த்து வினைபுரியச் செய்து இலித்தியம் புளோரைடு தயாரிக்கப்படுகிறது.  

## பயன்பாடுகள்
### மின்கலன்களுக்கான இலித்தியம் அறுபுளோரோபாசுபேட்டு தயாரிப்பு
இலித்தியம் புளோரைடு ஐதரசன் புளோரைடுடனும் பாசுபரசு பெண்டா குளோரைடுடனும் வினைபுரிந்து இலித்தியம் அறுபுளோரோபாசுபேட்டு (Li[PF<sub>6</sub>]) உருவாகிறது. இலித்தியம் அயனி மின்கலத்தில் பயன்படும் மின்பகுளியாக இது பயன்படுத்தப்படுகிறது.  

இலித்தியம் புளோரைடு மட்டும் ஐதரசன் புளோரைடை உறிஞ்சி பைபுளோரைடு உப்பை உருவாக்காது.  

### உருகிய உப்புகளில்
உருகிய பொட்டாசியம் பைபுளோரைடை மின்னாற்பகுப்பு வினைக்கு உட்படுத்துவதன் மூலம் புளோரின் உற்பத்தி செய்யப்படுகிறது. மின்பகுளியில் சில சதவீதம் LiF இருக்கும்போது இந்த மின்னாற்பகுப்பு வினை மிகவும் திறமையாகத் தொடர்கிறது. கார்பன் மின்முனைகளில் Li-C-F இடைமுகத்தை உருவாக்குவதற்கு இது உதவுகிறது. FLiNaK, சோடியம் புளோரைடு மற்றும் பொட்டாசியம் புளோரைடு ஆகியவற்றுடன் LiF கலவையைக் கொண்டுள்ளது. உருகிய உப்பு அணுக்கரு உலை பரிசோதனைக்கான முதன்மைக் குளிரூட்டியாக FLiBe; 2LiF·BeF<sub>2</sub> (66 மோல்%-LiF, 33 மோல்% - BeF2) பயன்படுகிறது.  

### கதிரியக்க் உணரி
காமா கதிர்கள், பீட்டா துகள்கள் மற்றும் நியூட்ரான்கள் (மறைமுகமாக [[Lithium-6|]] அணுவைப் பயன்படுத்தி அயனியாக்கும் கதிர்வீச்சு வெளிப்பாட்டைப் பதிவுசெய்யும் வழிமுறையாகவும் இது பயன்படுத்தப்படுகிறது. (என்-ஆல்ஃபா) அணுக்கரு எதிர்வினை) வெப்ப ஒளிர் டோசிமீட்டர்களில். 96% செறிவூட்டப்பட்ட 6LiF நுண்தூள் நுண்கட்டுமான குறைக்கடத்தி உணரிகளுக்கு நியூட்ரான் வினைத்திறன் பின் நிரப்பும் பொருளாக இது பயன்படுத்தப்படுகிறது.  

### அணுக்கரு உலை பயன்பாடு
பொதுவாக ஐசோடோப்பு இலித்தியம்-7 இல் அதிக அளவில் செறிவூட்டப்பட்ட இலித்தியம் புளோரைடு திரவ-புளோரைடு அணு உலைகளில் பயன்படுத்தப்படும் விருப்பமான புளோரைடு உப்புக் கலவையின் அடிப்படை அங்கமாக அமைகிறது. பொதுவாக இலித்தியம் புளோரைடுடன் பெரிலியம் புளோரைடை கலந்து ஒரு கார கரைப்பான் (FLiBe) உருவாகிறது. இதில் யுரேனியம் மற்றும் தோரியத்தின் புளோரைடுகள் அறிமுகப்படுத்தப்படுகின்றன. இலித்தியம் புளோரைடு விதிவிலக்காக வேதியியல் ரீதியாக நிலைப்புத்தன்மை கொண்டதாகும். LiF/BeF<sub>2</sub> கலவைகள் (FLiBe) குறைந்த உருகுநிலையுடன் (360 முதல் 459 °செல்சியசு அல்லது 680 முதல் 858 °பாரங்கீட்டு வரை) அணு உலை பயன்பாட்டிற்கு பொருத்தமான புளோரைடு உப்பு சேர்க்கைகளின் சிறந்த நியூட்ரான் தன்மை பண்புகளுடன் உள்ளன. உருகிய உப்பு அணுக்கரு உலை பரிசோதனை இரண்டு குளிரூட்டும் சுற்றுகளில் இரண்டு வெவ்வேறு கலவைகளைப் பயன்படுத்துகிறது.  

### எதிர்மின் வாய் பயன்பாடு
இலித்தியம் புளோரைடு பலபடி ஒளியுமிழும் டையோடுகள் மற்றும் கரிம ஒளியுமிழும் டையோடுகளில் எலக்ட்ரான் உட்செலுத்தலை மேம்படுத்த ஓர் இணைப்பு அடுக்காக பரவலாகப் பயன்படுத்தப்படுகிறது. LiF அடுக்கின் தடிமன் பொதுவாக 1 நானோ மீட்டராக இருக்கும். LiF இன் மின்கடத்தா மாறிலி (அல்லது ஒப்பீட்டு அனுமதி, ε) 9.0 ஆகும்.  

## இயற்கைத் தோற்றம்
கிரைசைட்டு கனிமம் இயற்கையாகத் தோன்றும் இலித்தியம் புளோரைடு சேர்மமாகும். இது மிகவும் அரிதான ஒரு கனிமமாக அறியப்படுகிறது.